Écuillé

Écuillé on kunta läntisessä Ranskassa Maine-et-Loiren departementissa Pays de la Loiren alueella. Se sijaitsee noin 20 kilometriä Angers'n kaupungista pohjoiseen.

Kunnan nähtävyys on linna Château du Plessis-Bourré. Se rakennettiin viidessä vuodessa 1468-1473, ja sen rakennutti Ludvig XI:n rahastonhoitaja Jean Bourré. Linna on säilynyt ulkokuoreltaan alkuperäisenä halki vuosisatojen. Vuodesta 1955 lähtien linna on ollut avoinna yleisölle. Linnassa on nähtävillä Ludvig XV:n kantotuoli, jota Catherine Deneuve käytti vuonna 1970 valmistuneessa elokuvassa Aasinnahka.

Lähteet

Aiheesta muualla

Luokka:Maine-et-Loiren kunnat